วิธีลงทุนแบบ Dollar-Cost Average (DCA) มีวัตถุประสงค์หลักอย่างไร ระหว่าง เน้นไปที่ความสม่ำเสมอในการซื้อหุ้นลงทุนมากกว่าจับจังหวะราคาซื้อขาย หรือ สร้างระบบการลงทุนแบบต่อเนื่อง
สร้างระบบการลงทุนแบบต่อเนื่อง เพราะวิธีลงทุนแบบ Dollar-Cost Average (DCA) มีวัตถุประสงค์หลักคือ เป็นการสร้างระบบการลงทุนแบบต่อเนื่อง ใช้เวลาในการศึกษาและติดตามไม่มาก แต่ให้ผลตอบแทนอย่างน้อยที่สุดคือ การชนะเงินเฟ้อได้ในระยะยาว โดยใช้พื้นฐานแนวคิดและหลักการ ดังนี้


1. หุ้น เป็นสินทรัพย์ที่ให้ผลตอบแทนที่ดีสุดในระยะยาว เมื่อเทียบกับการลงทุนในสินทรัพย์อื่นๆ

2. ความเสี่ยงที่จะเกิดโอกาสขาดทุนในการลงทุนจะลดลง หากเลือกหุ้นของบริษัทที่มีคุณภาพที่ดีและถือไว้ในระยะเวลาที่ยาวนานพอ

3. หุ้น เป็นสินทรัพย์ที่ช่วยปกป้องการเสื่อมมูลค่าของเงินลงทุนจากเงินเฟ้อได้เป็นอย่างดี

ส่วนการเน้นไปที่ความสม่ำเสมอในการซื้อหุ้นลงทุนมากกว่าจับจังหวะราคาซื้อขาย เป็นรูปแบบของการลงทุนด้วยวิธีลงทุนแบบ Dollar-Cost Average (DCA) เพราะเชื่อว่าในระยะยาวราคาหุ้นจะวิ่งขึ้นไปตามการเติบโตของผลประกอบการบริษัท โอกาสผิดพลาดจึงเหลืออยู่แค่เลือกซื้อหุ้นผิดตัวหรือไม่เท่านั้น ถัดมาคือ การสร้างระบบที่ไว้ใช้ลงทุนขึ้นมา ข้อดีคือ ทำให้มีวินัยในการลงทุนอย่างสม่ำเสมอ ตั้งกฏที่เอาไว้ใช้ในการตรวจสอบพอร์ทเป็นระยะๆ ขึ้นมา ป้องกันปัญหาในการใช้อารมณ์เข้ามาร่วมในการตัดสินใจ

ตัวอย่างรูปแบบระบบที่ใช้ในการลงทุน

1. กระจายลงทุนในหุ้น 5 ตัวจำนวนเท่าๆกัน จำนวนเงิน xxx บาท ซื้อหุ้นทุกวันที่ 25 ทุกๆ 2 เดือน เงินปันผลที่ได้จะนำกลับมา reinvest ต่อไปเรื่อยๆ

2. หุ้นที่จะซื้อ ต้องเป็นหุ้นของบริษัทที่แข็งแกร่ง มีศักยภาพในการเติบโตในระยะยาวตามกระแสเมกะเทรนด์ โดยทั้ง 5 ตัวกระจายอยู่ในอุตสาหกรรมที่แตกต่างกัน จดเหตุผลที่เลือกมาลงทุนไว้ให้ชัดเจน

3. ระยะเวลาในการลงทุนไม่ต่ำกว่า 10 ปี (ครบ 5 ปีแรก อาจเพิ่มเงินลงทุน โดยอาจหาหุ้นตัวใหม่มาเพิ่ม)

4. ทุกๆ 1 ปี ตรวจสอบดูคุณภาพของพื้นฐานของบริษัทว่ายังคงมีการเติบโตในทางบวกอยู่หรือไม่ กำไรสะสมควรเพิ่มขึ้นต่อเนื่อง อ่านรายงานประจำปี ดูงบการเงิน สิ่งสำคัญเงินปันผลโดยรวมของพอร์ทควรจะเพิ่มขึ้นเรื่อยๆ ในระยะยาว

5. จะขายก็ต่อเมื่อวิเคราะห์ดูแล้วว่าหุ้นตัวนั้นมีแนวโน้มไม่เข้าเกณฑ์ตามเหตุผลในการเข้าซื้อในครั้งแรก
การวิเคราะห์ทางการเงิน & เศรษฐศาสตร์การเงิน,ตลาดการเงิน & ผลิตภัณฑ์และบริการทางการเงิน,ความรู้ทางการเงิน